Document ID: 31997D0222

Komisjoni otsus,
28. veebruar 1997,
milles sätestatakse loetelu kolmandate riikide kohta, millest liikmesriigid lubavad importida lihatooteid
(EMPs kohaldatav tekst)
(97/222/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade, lammaste ja kitsede ning värske liha ja lihatoodete impordil kolmandatest riikidest, [1] viimati muudetud direktiiviga 96/91/EÜ, [2] eriti selle artikli 21 punkti a ja artiklit 22,
võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomatervishoiu- ja tervisekaitsenõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [3] viimati muudetud direktiiviga 96/90/EÜ, [4] eriti selle artikli 10 lõike 2 punkti c,
ning arvestades, et:
nõukogu otsuses 79/542/EMÜ, [5] viimati muudetud komisjoni otsusega 97/160/EÜ, [6] koostatakse loetelu kolmandate riikide kohta, millest liikmesriigid lubavad importida muuhulgas veise-, sea-, kabjaliste, lamba- ja kitselihast valmistatud lihatooteid;
komisjoni otsuses 91/449/EÜ, [7] viimati muudetud otsusega 96/92/EÜ, [8] sätestatakse loetelud kolmandate riikide kohta, millest liikmesriikidel on lubatud importida veise-, sea-, hobuslaste, lamba- ja kitselihast valmistatud lihatooteid;
komisjoni otsuses 94/85/EÜ, [9] viimati muudetud otsusega 96/2/EÜ, [10] koostatakse loetelu kolmandate riikide kohta, millest liikmesriigid lubavad importida värsket kodulinnuliha; kõnealust loetelu kohaldatakse ka kodulinnulihast valmistatud lihatoodete impordi suhtes;
komisjoni otsuses 94/86/EÜ, [11] muudetud otsusega 96/137/EÜ, [12] koostatakse loetelu kolmandate riikide kohta, millest liikmesriigid lubavad importida looduslike ulukite liha; kõnealust loetelu kohaldatakse ka looduslike ulukite lihast valmistatud lihatoodete impordi suhtes;
komisjoni otsuses 94/278/EÜ, [13] viimati muudetud otsusega 96/344/EÜ, [14] koostatakse loetelu kolmandate riikide kohta, millest liikmesriigid lubavad importida muuhulgas küülikulihast ning tehistingimustes peetavate jahilindude ja loomade lihast valmistatud lihatooteid;
komisjoni otsus 91/449/EMÜ on tühistatud komisjoni otsusega 97/221/EÜ; [15]
on vaja kehtestada muudetud loetelu heakskiidetud kolmandate riikide kohta, millest liikmesriigid lubavad importida nii veise-, sea-, hobuslaste, lamba- ja kitselihast kui ka tehistingimustes peetavate ulukite, koduküülikute ja looduslike ulukite lihast valmistatud lihatooteid;
kolmandatest riikidest imporditavate lihatoodete kategooriad sõltuvad loomade tervislikust seisundist kolmandas valmistajariigis või selle osas; teatavad lihatooted peavad olema importimiseks eriliselt töödeldud;
nõukogu direktiivis 77/99/EMÜ, [16] viimati muudetud nõukogu direktiiviga 95/68/EÜ, [17] määratletakse lihatoode, sätestades töötlemise miinimumnõuded; teatavatest eespool nimetatud loeteludesse kantud kolmandatest riikidest või nende teatavatest osadest on lubatud importida üksnes neid lihatooteid, mida on täielikult kuumtöödeldud;
otsuses 97/221/EÜ sätestatakse loomatervishoiunõuded ja veterinaarsertifikaadid, mida liikmesriigid peavad kohaldama lihatoodete impordi suhtes kolmandatest riikidest;
on vaja sätestada töötlemise miinimumnõuded kõnealuste toodete importimiseks kolmandast valmistajariigist;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid lubavad importida otsuses 97/221/EÜ määratletud lihatooteid lisa I, II ja III osas esitatud loeteludesse kantud kolmandatest riikidest või nende osadest, tingimusel et neid on töödeldud lisa IV osa kohaselt ja et neile on lisatud komisjoni otsuses 97/2217EÜ sätestatud asjakohane veterinaarsertifikaat.
Artikkel 2
Käesolevat otsust kohaldatakse alates 1. märtsist 1997.
Artikkel 3
Käesolev otsus on adresseeritud liikmesriikidele.
Brüssel, 28. veebruar 1997

Labels: 0
3
17
5